**Luftkrigsskolen** er en treårig høgskole som utdanner offiserer for Luftforsvaret. Skolen ligger på Kuhaugen i Trondheim og ble etablert i 1949. Skolen flyttet til Trondheim i 1961, etter først å ha ligget ved Akershus festning og deretter på Fornebu.

Virksomhet
----------

Luftkrigsskolen utdanner offiserer til en bachelorgrad i militære studier med fordypning i ledelse og luftmakt, og er underlagt Forsvarets høgskole. Luftkrigsskolen er en av Forsvarets tre krigsskoler. De andre to er Krigsskolen (Hæren) og Sjøkrigsskolen (Sjøforsvaret). I tillegg utdannes det kadetter ved Cyberingeniørskolen  og ved Skolen for etterretning og språk. 

Sjef Luftkrigsskolen er også kommandant på Kristiansten festning i Trondheim. Luftkrigsskolen fikk sin første kvinnelige sjef, oberst Marianne Døhl, den 9. august 2021. 

Luftkrigsskolen er en av Forsvarets sentrale utdanningsinstitusjoner. Etter at Forsvarets utdanningssystem ble endret i 2005 og i 2017 har skolen utviklet seg betydelig, og i dag er Luftkrigsskolen en premissleverandør for Forsvaret og Luftforsvaret, og for miljøer utenfor Forsvaret som er opptatt av luftmakt, ledelse, forsvars- og sikkerhetspolitikk. Sjef for Luftkrigsskolen er oberst Marianne Døhl.

Studentene ved krigsskolen omtales som *kadetter*. Kadettene får grunnbeløpet(1G) under studiet, og dekket kost og losji under utdanningen. Det første skoleåret er felles for alle kadettene ved Krigsskolen, Sjøkrigsskolen og Luftkrigsskolen. Året er delt i grunnleggende militære ferdigheter og rolleforståelse som gjennomføres som fellesundervisning. Over nyttår får luftkadettene en innføring i luftmakt og ledelse, og starter sin lederutvikling ved Luftkrigsskolen. Andreåret gjennomføres på Luftkrigsskolen og inneholder en fordypning i luftmakt og ledelse. Sisteåret skrives bachelor, det gjennomføres en fellesoperativ modul, sammen med de andre krigsskolene, og kadettene får en fagutdanning (luftvern, baseforsvar, flyger- og navigatørutdanning, mission support og kontroll og varsling). For kadettene som har valgt logistikk gjennomføres de to neste årene ved Sjøkrigsskolen. 

I tillegg gjennomføres besøk ved relevante institusjoner, øvelser og praksisarenaer gjennom årene. Luftkrigsskolen har mulighet til å gi kadettene utveksling til blant annet Frankrike og USA (FN). 

Luftkrigsskolen gjennomfører årsstudium. Dette er en utdanning der kadettene minimum har en bachelorgrad. Disse følger første året på LKSK og går deretter ut i Luftforsvaret for videre faglig utdanning. 

Luftkrigsskolen har også ansvaret for å gjennomføre videregående befalsutdanning I og II for Luftforsvaret. 

Luftkrigsskolen driver også forskning og utvikling (FoU) med fokus på fagfeltene luftmakt (militærteori, utenriks- og sikkerhetspolitikk) samt administrativ og organisatorisk ledelse. Skolen har egne fagmiljøer på disse fagfeltene, og forskerne publiserer og holder foredrag både i Norge og internasjonalt. Luftkrigsskolen har samarbeid med institutter ved NTNU, og internasjonalt med forskningsmiljøer innen luftmaktsteori. Luftkrigsskolen gjennomfører årlig Sjef Luftforsvarets Luftmaktseminar og Sjef Luftforsvarets lederskapsseminar, i tillegg til mindre faglige seminarer og arrangementer.

Sjefer
------

* 1949-1951: Oberst Ottar Birting Engvik
* 1951-1953: Oberstløytnant Roald Juel Thommessen
* 1953-1954: Oberstløytnant John Ryg
* 1954-1957: Oberstløytnant Håkon Mathiesen
* 1957-1960: Oberstløytnant Emil Erla
* 1960-1964: Oberstløytnant Bjørn Johansen
* 1964-1967: Oberstløytnant Johannes Bernhard Havig
* 1967-1969: Oberstløytnant Nils Magne Jørgensen
* 1969-1974: Oberstløytnant Jørgen Mørtvedt
* 1974-1976: Oberstløytnant Magne Tobias Sørensen
* 1976-1979: Oberstløytnant Carl August Bjurstedt
* 1979-1982: Oberstløytnant Arne Lillestø
* 1982-1986: Oberst II Hans Dramstad
* 1986-1989: Oberst II Eyvind Aase
* 1989-1991: Oberst II Trond Moltzau
* 1991-1993: Oberst II Tore Hazel Bolstad
* 1993-1995: Oberst II Knut-Martin Waage
* 1995-1996: Oberst Per Bærøy
* 1996-2000: Oberst II Tom Henry Knutsen
* 2000-2001: Oberst (midl) Rune Bjerkås
* 2001-2005: Oberst Geir Olav Kjøsnes
* 2005-2009: Oberst Kristian Lund
* 2009-2013: Oberst Ole-Asbjørn Fauske
* 2013-2017: Oberst Morten Henriksen
* 2017-2021: Oberst Rune Gaustad
* 2021-  : Oberst Marianne Døhl

Referanser
----------

1. ↑  Bachelor - ledelse og luftmakt; forsvaret.no
2. ↑  «Bachelor ingeniør - telematikk». *Forsvaret*. Besøkt 20. juni 2022.
3. ↑  Første kvinnelige sjef; nrk.no

Eksterne lenker
---------------

* Luftkrigsskolen
* Kadettsamfunnet.no

| * v
* d
* r
Norges forsvar |
| --- |
| 
* Historie
* Departement

 |
| Etater1 | 
* Forsvaret
* Forsvarets forskningsinstitutt
* Forsvarsbygg
* Forsvarsmateriell

 |
| Ledelse | 
* Forsvarsministeren
* Forsvarssjefen
* Forsvarsstaben
* Forsvarets operative hovedkvarter
* Sjef Hæren
* Sjef Sjøforsvaret
* Sjef Luftforsvaret
* Sjef Heimevernet

 |
| Enheter | 
* Forsvarets operative hovedkvarter
* Etterretningstjenesten
* Hæren
* Sjøforsvaret
* Luftforsvaret
* Heimevernet
* Forsvarets logistikkorganisasjon
* Forsvarets spesialstyrker
* Forsvarets sanitet
* Forsvarets personell- og vernepliktssenter
* Forsvarets fellestjenester
* Cyberforsvaret

 |
| Utdanning | 

|  |  |
| --- | --- |
| Høyere offisersutdanning | 
* Forsvarets høgskole
* FHS/Sjefskurs

 |
| Offisersutdanning | 
* Krigsskolen
* Luftkrigsskolen
* Sjøkrigsskolen
* Cyberingeniørskolen
* Språk- og etterretningsskolen

 |
| Befalsutdanning | 
* Forsvarets befalsskole

 |
| Annen utdanning | 
* Hærens skole for rekrutt- og fagutdanning
* KNM Harald Haarfagre
* Luftforsvarets flygeskole

 |

 |
| Kultur | 
* Forsvarets musikk
* Forsvarsmuseet
* Nasjonale festningsverk

 |
| 
* Portal
* Kategori
* 1Etater underlagt Forsvarsdepartementet

 |

|  |  |
| --- | --- |
| Oppslagsverk/autoritetsdata | Store norske leksikon **·** VIAF
 |